Atletiekdag vir mense met Downsindroom | Netwerk24
Atletiekdag vir mense met Downsindroom
Deur Marthinus Koekemoer 15 Augustus 2018 08:51
Dis amper weer tyd vir die Downsindroomvereniging van Pretoria se jaarlikse atletiekdag. Vanjaar sal mense met Downsindroom op 1 September by die Universiteit van Pretoria se atletiekbaan vir dié geleentheid aantree.
Die hoop is om vanjaar meer as 500 atlete na die dag, wat die eerste keer in 2016 aangebied is, te lok. In 2016 was die vereniging se atletiekdag die grootste geleentheid van sy soort in die land. Op daardie dag het ongeveer 300 atlete deelgeneem en verlede jaar was daar nagenoeg 450 persone met Downsindroom wat vir die baan- en velditems ingeskryf het. Daar was ook in die omgewing van 2 000 vrywilligers wat die dag help reël het en ander lede van die publiek wat die dag bygewoon het.
Vanjaar begin die eerste items om 08:30 en alles behoort teen 15:00 klaar te wees. Familie van mense met Downsindroom word uitgenooi om inskrywings in te stuur.
Besoek downsyndromepretoria.co.za of skakel 012 664 8871 om meer uit te vind.
Meer oor: Universiteit Van Pretoria (Up) | Pretoria
8 gestremde leerlinge voltooi kookkursus
KYK: Sakke vol medaljes vir swemmers met Downsindroom
Minke gaan nou vir SA teen bestes in wêreld swem